ඒ පාස්කු ප්‍රහාරය සම්බන්ධයෙන් විමර්ශනය කෙරෙන ජනාධිපති කොමිසමේ දී ඊයේ පස්වන දිනටත් හිටපු ආරක්ෂක ලේකම් හේමසිරි ප්‍රනාන්දු සාක්ෂි ලබාදුන් අවස්ථාවේදීයී.හිටපු ආරක්ෂක ලේකම් හේමසිරි ප්‍රනාන්දු මීට පෙර සාක්ෂි ලබාදුන් අවස්ථා කිහිපයේදීම හිටපු ජනාධිපති මෛත්‍රීපාල සිරිසේන තමන් සමඟ පැවති විරසක භාවය පිළිබඳව කරුණු ඉදිරිපත් කළ අතර ඒ සම්බන්ධයෙන් යළි විමසමින් රජයේ අතිරේක සොලිසිටර් ජනරාල්වරිය සාක්ෂිකරුගෙන් ප්‍රශ්න කළේ, හිටපු ජනාධිපතිවරයා සහ ඔහු අතර විරසකය මුලින්ම ඇති වූයේ කුමන කාලයකදී ද යන්නයි.පසුගිය වසරේ ජනවාරි මාසයේ පමණ එම විරසකය හටගත් බවත්, එය දිනෙන් දින උත්සන්න වූවා මිස අඩුවීමක් නොවූ බවත් හේමසිරි ප්‍රනාන්දු  පිළිතුරු දෙමින් පැවසුවා.